CELEX: 32004R1437
Language: fi
Date: 2004-08-11 00:00:00
Title: Komission asetus (EY) N:o 1437/2004, annettu 11 päivänä elokuuta 2004, tiettyjen nimitysten kirjaamisesta suojattujen alkuperänimitysten ja suojattujen maantieteellisten merkintöjen rekisteriin annetun asetuksen (EY) N:o 2400/96 liitteen täydentämisestä («Valençay», «Scottish Farmed Salmon», «Ternera de Extremadura» ja «Aceite de Mallorca» tai «Aceite mallorquín» tai «Oli de Mallorca» tai «Oli mallorquí»)

12.8.2004   
            
            
               FI
            
            
               Euroopan unionin virallinen lehti
            
            
               L 265/3
            
         
      KOMISSION ASETUS (EY) N:o 1437/2004,
   annettu 11 päivänä elokuuta 2004,
   tiettyjen nimitysten kirjaamisesta suojattujen alkuperänimitysten ja suojattujen maantieteellisten merkintöjen rekisteriin annetun asetuksen (EY) N:o 2400/96 liitteen täydentämisestä (”Valençay”, ”Scottish Farmed Salmon”, ”Ternera de Extremadura” ja ”Aceite de Mallorca” tai ”Aceite mallorquín” tai ”Oli de Mallorca” tai ”Oli mallorquí”)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92 (1) ja erityisesti sen 6 artiklan 3 ja 4 kohdan,
   sekä katsoo seuraavaa:
   
               (1)
            
            
               Ranska on toimittanut komissiolle hakemuksen nimityksen ”Valençay”, Yhdistynyt kuningaskunta nimityksen ”Scottish Farmed Salmon” ja Espanja nimityksen ”Ternera de Extremadura” rekisteröimiseksi maantieteellisinä merkintöinä, ja lisäksi Espanja on toimittanut hakemuksen nimitysten ”Aceite de Mallorca” tai ”Aceite mallorquín” tai ”Oli de Mallorca” tai ”Oli mallorquí” rekisteröimiseksi alkuperänimityksenä asetuksen (ETY) N:o 2081/92 5 artiklan mukaisesti.
            
         
               (2)
            
            
               Mainitun asetuksen 6 artiklan 1 kohdan mukaisesti on todettu, että hakemukset ovat asetuksen säännösten mukaiset ja että niissä on kaikki sen 4 artiklassa edellytetyt tiedot.
            
         
               (3)
            
            
               Asetuksen (ETY) N:o 2081/92 7 artiklassa tarkoitettuja vastaväitteitä ei ole toimitettu komissioon sen jälkeen, kun tämän asetuksen liitteessä mainitut nimitykset julkaistiin Euroopan unionin virallisessa lehdessä
                   (2).
            
         
               (4)
            
            
               Tämän vuoksi kyseiset nimitykset voidaan lisätä suojattujen alkuperänimitysten ja suojattujen maantieteellisten merkintöjen rekisteriin, ja niitä on näin ollen pidettävä yhteisössä suojattuina alkuperänimityksinä tai suojattuina maantieteellisinä merkintöinä.
            
         
               (5)
            
            
               Tämän asetuksen liite täydentää komission asetuksen (EY) N:o 2400/96 (3) liitettä,
            
         ON ANTANUT TÄMÄN ASETUKSEN:
   1 artikla
   Täydennetään asetuksen (EY) N:o 2400/96 liitettä tämän asetuksen liitteessä mainituilla nimityksillä, ja lisätään kyseiset nimitykset asetuksen (ETY) N:o 2081/92 6 artiklan 3 kohdan mukaisina suojattuina alkuperänimityksinä (SAN) tai suojattuina maantieteellisinä merkintöinä (SMM) suojattujen alkuperänimitysten ja suojattujen maantieteellisten merkintöjen rekisteriin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä elokuuta 2004.
      
         
            Komission puolesta
         
         Franz FISCHLER
         
         
            Komission jäsen
         
      
   
   
      (1)  EYVL L 208, 24.7.1992, s. 1. Asetus sellaisena kuin se on viimeksi muutettuna asetuksella (EY) N:o 1215/2004 (EUVL L 232, 1.7.2004, s. 21).
   
      (2)  EUVL C 236, 2.10.2003, s. 27 (Valençay).
   
      EUVL C 246, 14.10.2003, s. 4 (Scottish Farmed Salmon).
   
      EUVL C 246, 14.10.2003, s. 10 (Ternera de Extremadura).
   
      EUVL C 246, 14.10.2003, s. 15 (Aceite de Mallorca tai Aceite mallorquín tai Oli de Mallorca tai Oli mallorquí).
   
      (3)  EYVL L 327, 18.12.1996, s. 11. Asetus sellaisena kuin se on viimeksi muutettuna asetuksella (EY) N:o 1258/2004 (EUVL L 239, 9.7.2004, s. 5).
   
      LIITE
      PERUSTAMISSOPIMUKSEN LIITTEEN I IHMISRAVINNOKSI TARKOITETUT TUOTTEET
      Juustot
      RANSKA
      Valençay (SAN)
      Kalat, nilviäiset, tuoreet äyriäiset ja niistä saatavat tuotteet
      YHDISTYNYT KUNINGASKUNTA
      Scottish Farmed Salmon (SMM)
      Liha ja muut tuoreet eläimenosat
      ESPANJA
      Ternera de Extremadura (SMM)
      Rasvat, (voi, margariini, öljyt jne.)
      ESPANJA
      Aceite de Mallorca tai Aceite mallorquín tai Oli de Mallorca tai Oli mallorquí (SAN)